wannaphong/clean_thaiwikipedia huggingface dataset:
# คาตางามิ
คาตางามิ  เป็นนครในจังหวัดอากิตะ ประเทศญี่ปุ่น มีประชากรประมาณ 32,858 คน  13,897 ครัวเรือน Katagami City official statistics  มีความหนาแน่นของประชากร 330 คนต่อตารางกิโลเมตร มีพื้นที่ทั้งหมด .

 ภูมิศาสตร์ 
คาตางามิตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะโดยมีทะเลญี่ปุ่นตั้งอยู่ทางตะวันตกเฉียงใต้ และทางทิศตะวันตกเฉียงเหนือติดกับทะเลสาบฮาจิโรงาตะ 
คาตางามิเป็นนครที่มีพื้นที่ที่เล็กที่สุดในจังหวัดอากิตะ

 เทศบาลใกล้เคียง 
จังหวัดอากิตะ
อากิตะ
โองะ
อิกาวะ
โกโจเมะ
โองาตะ

 ประชากร 
ประชากรของคาตางามิค่อนข้างคงที่ในช่วง 60 ปีที่ผ่านมา ตามข้อมูลสำมะโนประชากรของญี่ปุ่น,Katakami population statistics 

 ภูมิอากาศ 
คาตางามิมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Cfa) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในคาตางามิคือ 11.2 องศาเซลเซียส ปริมาณน้ำฝนรายปีเฉลี่ยอยู่ที่ 1631 มิลลิเมตร ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 24.9 องศาเซลเซียส และต่ำสุดในเดือนมกราคมที่ประมาณ -0.8 องศาเซลเซียสKatagami climate data
# ฮอนด้า อินทีกรา
ฮอนด้า อินทีกรา ( ทำการตลาดในอเมริกาเหนือในชื่อ แอคิวรา อินทีกรา  เป็นรถยนต์ที่ถูกผลิตโดยบริษัทสัญชาติญี่ปุ่น ฮอนด้า ตั้งแต่ พ.ศ. 2532 จนถึง 2549 และกลับมาผลิตอีกครั้งใน พ.ศ. 2564 โดยทำตลาดต่อจากฮอนด้า ควินต์ในรูปแบบที่หรูหราและสปอร์ตกว่า ซึ่งมีพื้นฐานมาจากฮอนด้า ซีวิค อินทีกราเป็นหนึ่งในรุ่นแรกของแอคิวราที่เปิดตัวในสหรัฐเมื่อ พ.ศ. 2529 พร้อมกับแอคิวรา เลเจนด์ อินทีกรานั้นได้รับการยกย่องเป็นอย่างสูงทั้งในด้านการควบคุมและประสิทธิภาพ โดยอินทีกรา ไทป์ อาร์ รหัส DC2 รุ่นปี 1995–2001 ได้รับการยอมรับอย่างกว้างขวางว่าเป็นหนึ่งในรถยนต์ขับเคลื่อนล้อหน้าที่ดีที่สุดตลอดกาล

นิตยสารคาร์แอนด์ไดรฟ์เวอร์ได้ให้อินทีกราติดอันดับรถสิบอันดับที่ดีที่สุดถึงหกครั้ง ในปี พ.ศ. 2530 2531 และ 2537 ตลอดจนปี 2540 โดยรุ่นจีเอส-อาร์ติดอันดับใน พ.ศ. 2537 และ 2538 และกลับมาติดสิบอันดับที่ดีที่สุดอีกครั้งภายใต้ชื่อแอคิวรา อาร์เอสเอ็กซ์ ใน พ.ศ. 2545 และ 2546

สำหรับชื่ออินทีกราได้ถูกนำมาใช้อีกครั้งใน พ.ศ. 2564 หลังจากหายไปเป็นเวลา 16 ปีhttps://paultan.org/2021/09/30/2022-honda-integra-revealed-for-china/

แกลอรี่
 รุ่นที่ 1 (Series AV, DA1-DA4; พ.ศ. 2528–2532) 

 รุ่นที่ 2 (Series DA5-DA9, DB1-DB2; พ.ศ. 2532–2536) 

 รุ่นที่ 3 (Series DB6-DB9, DC1-DC2, DC4; พ.ศ. 2536–2544) 

 รุ่นที่ 4 (Series DC5; พ.ศ. 2544–2549) 

 รุ่นที่ 5 (Series DE4; พ.ศ. 2565–ปัจจุบัน)
# สงครามจีน–โซเวียต
__NOTOC__
สงครามจีน–โซเวียต อาจจะหมายถึง

 ข้อพิพาทจีน–โซเวียต (ค.ศ. 1929) - (Sino-Soviet conflict (1929)
 ข้อพิพาทชายแดนจีน–โซเวียต - (Sino-Soviet border conflict)
# สงครามโซเวียต–ญี่ปุ่น (แก้ความกำกวม)
__NOTOC__
สงครามโซเวียต–ญี่ปุ่น อาจจะหมายถึง

 ข้อพิพาทชายแดนโซเวียต–ญี่ปุ่น - (Soviet–Japanese border conflicts)
 ยุทธการที่ทะเลสาบคาซัน - (Battle of Lake Khasan)
 ยุทธการที่ฮาลฮิน กอล - (Battles of Khalkhin Gol)
 สงครามโซเวียต–ญี่ปุ่น - (Soviet–Japanese War)
 การบุกครองแมนจูเรียของสหภาพโซเวียต - (Soviet invasion of Manchuria)
# ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม
ชีวิตตัวประกอบอย่างตูช่างอยู่ยากเมื่ออยู่ในโลกเกมจีบหนุ่ม   เป็นซีรีส์ไลต์โนเวลญี่ปุ่น เขียนโดยโยมุ มิชิมะ และวาดภาพประกอบโดยมนตะ เดิมเผยแพร่ออนไลน์โดยผู้เขียนทางเว็บไซต์นิยายออนไลน์เขียนโดยผู้ใช้ โชเซ็ตสึกะ นิ นาโรระหว่างวันที่ 1 ตุลาคม พ.ศ. 2560 ถึง 15 ตุลาคม พ.ศ. 2562 ประกอบด้วย 7 ภาค 176 ตอน ภายหลังได้รับการตีพิมพ์เป็นหนังสือไลต์โนเวลในเครือ GC Novels โดยสำนักพิมพ์ Micro Magazine เมื่อวันที่ 30 พฤษภาคม พ.ศ. 2561 ได้รับการดัดแปลงเป็นมังงะ วาดภาพโดยจุน ชิโอซาโตะ เริ่มเผยแพร่ในวันที่ 5 ตุลาคม พ.ศ. 2561 และตีพิมพ์เป็นหนังสือการ์ตูนในเครือ Dragon Comics Age โดยสำนักพิมพ์ฟูจิมิโชโบะ ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอ ENGI เริ่มออกอากาศในเดือนเมษายน พ.ศ. 2565
# เวอร์จินโร้ด เพชฌฆาตสาวบนเส้นทางพิสุทธิ์
เวอร์จินโร้ด เพชฌฆาตสาวบนเส้นทางพิสุทธิ์  เป็นซีรีส์ไลต์โนเวลญี่ปุ่นแนวยูริ  เขียนโดยมาโตะ ซาโต และวาดภาพประกอบโดยนิริตสึ  ตีพิมพ์เป็นหนังสือสือในเครือ GA Bunko โดยสำนักพิมพ์ SB Creative ตั้งแต่เดือนกรฏาคม พ.ศ. 2562 ปัจจุบันวางจำหน่ายถึงเล่มที่ 6 ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นมังงะ วาดภาพโดยเรียว มิตสึยะ ตีพิมพ์ในนิตยสาร Young Gangan นิตยสารมังงะแนวเซเน็งของบริษัทสแควร์เอนิกซ์ตั้งแต่เดือนมิถุนายน พ.ศ. 2563 ปัจจุบันรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 2 ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2565  

 ตัวละคร
# ทะเลสาบฮาจิโรงาตะ
ทะเลสาบฮาจิโรงาตะ  เป็นทะเลสาบในจังหวัดอากิตะ ประเทศญี่ปุ่น ชื่ออย่างเป็นทางการคือ ทะเลสาบฮาจิโร  หรือเรียกอีกอย่างว่า ทะเลสาบปรับสภาพน้ำฮาจิโรงาตะ  มีความสูงต่ำกว่า 4 เมตร จากระดับน้ำทะเล จึงเป็นจุดที่มีธรรมชาติที่ต่ำที่สุดในญี่ปุ่น 

ทะเลสาบฮาจิโรงาตะเป็นทะเลสาบที่ใหญ่เป็นอันดับสองในญี่ปุ่นรองจากทะเลสาบบิวะ และได้มีการถมที่ดินครั้งใหญ่ใน ค.ศ. 1957 เพื่อเพิ่มผลิตพืชผลและก่อตั้งหมู่บ้าน ซึ่งหมู่บ้านโอกาตะก็ถูกตั้งขึ้นบนที่ดินที่ถูกถมเช่นกัน เมื่อวันที่ 1 ตุลาคม ค.ศ. 1964  ทำให้ทะเลสาบเหลือพื้นที่เพียง 48.3 ตารางกิโลเมตร (19 ตร.ไมล์) ด้วยขนาดที่เล็กลงทำให้มีขนาดใหญ่เป็นอันดับ 18 ในญี่ปุ่น 

บางคนมองว่าการถมทะเลสาบเป็นความผิดพลาดของรัฐบาลญี่ปุ่น เนื่องจากรัฐบาลญี่ปุ่นใส่ใจกับข้าวมากเกินไป และทำให้เกิดการสูญเสียต่อพื้นที่ชุ่มน้ำ

การประมงหอยชิจิมิเคยเป็นอุตสาหกรรมที่เจริญรุ่งเรือง แต่ก็ลดลงเพราะทะเลสาบกลายเป็นกร่อยน้อยลง ในฤดูหนาวผู้คนนิยมตกปลาวากาซากิ โดยการเจาะพื้นผิวที่เป็นน้ำแข็ง  ทุกวันนี้การตกปลาแบสดำเป็นที่นิยมและดึงดูดนักท่องเที่ยวทั้งในจังหวัดและนอกจังหวัด การตกปลายังคงเกิดขึ้นแม้ว่าบางคนสงสัยว่าสายพันธุ์พื้นเมืองถูกคุกคามจากปลาสายพันธุ์ต่างถิ่น 

 การตั้งชื่อ 
ในตํานานของทะเลสาบกล่าวว่า มีชายคนหนึ่งชื่อฮาจิโรเขาสาปเป็นมังกร และเขาเลือกที่จะอาศัยอยู่ในทะเลสาบแห่งนี้หลังจากเดินทางมาเป็นระยะเวลานาน ดังนั้นทะเลสาบจึงมีชื่อว่า "ฮาจิโรงาตะ" (งาตะในภาษาญี่ปุ่นหมายถึงทะเลสาบ) ต่อมาเขาได้รับความสนใจจากผู้หญิงคนหนึ่งซึ่งอาศัยอยู่ในทะเลสาบทาซาวะซึ่งเป็นทะเลสาบอีกแห่งในจังหวัดอากิตะ ทำให้เขาตัดสินใจที่จะย้ายไปอยู่กับเธอ หลังจากนั้นฮาจิโรงาตะก็ตื้นขึ้นเรื่อย ๆ
# สงครามอังกฤษ-ไทย
__NOTOC__
สงครามอังกฤษ-ไทย อาจจะหมายถึง

 สงครามอังกฤษ-สยาม
 สงครามแปซิฟิก / สงครามมหาเอเชียบูรพา (สงครามโลกครั้งที่สอง)
 การทัพมาลายา
 การทัพพม่า
 การทิ้งระเบิดกรุงเทพมหานคร
# สงครามฝรั่งเศส-ไทย (แก้ความกำกวม)
__NOTOC__
สงครามฝรั่งเศส-ไทย อาจจะหมายถึง

 วิกฤตการณ์ ร.ศ. 112 / วิกฤตฝรั่งเศส-สยาม หรือ สงครามฝรั่งเศส-สยาม (ค.ศ. 1893)
 กรณีพิพาทอินโดจีน / สงครามอินโดจีน (สงครามโลกครั้งที่สอง) หรือ สงครามฝรั่งเศส-ไทย (ค.ศ. 1940-1941)
# สควอช
สควอช  อาจหมายถึง

 สควอช (กีฬา) – เกมกีฬาชนิดหนึ่งซึ่งใช้ไม้แร็กเก็ตและลูกสควอช 
 สควอช (ผัก) – พืช 4 สปีชีส์ในสกุล Cucurbita
 สควอช (มวยปล้ำอาชีพ) – การแข่งขันด้านเดียวในมวยปล้ำอาชีพ 
 สควอชเทนนิส – เกมกีฬาที่คล้ายกับสควอช แต่เล่นด้วยอุปกรณ์ที่เกี่ยวข้องกับเทนนิส
 สควอช (เครื่องดื่ม) – เครื่องดื่มที่ทำจากน้ำเชื่อมผลไม้เข้มข้นหรือฟรุกโตส
# สร้อยสะบันงา
สร้อยสะบันงา (อังกฤษ: A Tale Of Ylang Ylang) เป็นละครโทรทัศน์ไทยแนวพีเรียด-ดราม่า-โรแมนติก เรื่องราวของสร้อยสะบันงา ลูกกบฏที่ตั้งใจจะกอบกู้ชื่อเสียงของวงศ์ตระกูล พยายามขัดเกลาตัวเองให้โดดเด่นเทียบเท่ากับพวกผู้ดี จากความพยายามกลายเป็นความทะเยอทะยานและหยิ่งเกินกว่าจะพ่ายแพ้ แต่ยิ่งแสวงหากลับยิ่งหลุดลอยเรื่องย่อละคร สร้อยสะบันงา ละครช่อง3 ผลิตโดย เมกเกอร์ เจ กรุ๊ป กำกับการแสดงโดย อดุลย์ ประยันโต และวศิน สมัญญากุล นำแสดงโดย ณภัทร เสียงสมบุญ, พิมพ์ชนก ลือวิเศษไพบูลย์, ปรมะ อิ่มอโนทัย, พริมา พันธุ์เจริญ และอมลรดา ไชยเดชผังความสัมพันธ์ "วังรวิเวศน์" ใน "สร้อยสะบันงา" ออกอากาศทางช่อง 3 ทุกวันจันทร์-อังคาร เวลา 20.30 - 22.30 น. เริ่มตอนแรกวันจันทร์ที่ 24 มกราคม พ.ศ. 2565

 งานสร้าง 
สร้อยสะบันงา เป็นละครแนวพีเรียดที่เล่าเรื่องราวชีวิตของหญิงสาวชื่อสร้อยสะบันงา ลูกกบฏที่ตั้งใจจะกอบกู้ชื่อเสียงของวงศ์ตระกูล ฉากหลังเกิดขึ้นในปีพ.ศ. 2488 ยุคสมัยหลังเปลี่ยนแปลงการปกครอง-ช่วงหลังสงครามโลกครั้งที่ 2รู้จักวงศ์ตระกูล ทวงคืนศักดิ์ศรีใน “สร้อยสะบันงา ผู้จัดนก-จริยา ต้องการถ่ายทอดบริบทของผู้หญิงในยุคสมัยที่สังคมกำลังเข้าสู่การเปลี่ยนแปลง และอยากให้กำลังใจผู้หญิงที่ถูกเรียกว่าเป็นกระดังงาลนไฟ ผู้หญิงที่เคยผ่านการแต่งงานมาแล้ว ให้รู้สึกว่าตัวเองยังมีคุณค่า ตราบใดที่เราทำตัวเองให้มีคุณค่า'นก จริยา' เป็นปลื้ม 'สร้อยสะบันงา' กระแสตอบรับดี เอ่ยชม 'ใบเฟิร์น' ถ่ายทอดบท 'น้องงาม' ได้ไร้ที่ติ และเป็นการกลับมาประกบคู่กันอีกครั้งของนาย ณภัทร และใบเฟิร์น พิมพ์ชนก หลังจากที่เคยร่วมงานกันมาแล้วในภาพยนตร์เรื่องFriend Zone ระวัง..สิ้นสุดทางเพื่อน ซึ่งเป็นการร่วมงานกับทางช่อง 3 ครั้งแรกของใบเฟิร์น-พิมพ์ชนก''พีเรียดแรง! “นาย-ใบเฟิร์น” ระเบิดพลังการแสดงใน “สร้อยสะบันงา”

 นักแสดง 
 ละครโทรทัศน์ พ.ศ. 2565 ตัวละคร  นักแสดงหลัก เทียน แซ่ลี้ / เทียน สุรีย์โชติ  ณภัทร เสียงสมบุญ สร้อยสะบันงา วงศ์โกสุม / หม่อมสร้อยสะบันงา รวิกุล ณ อยุธยา /สร้อยสะบันงา สุรีย์โชติ   พิมพ์ชนก ลือวิเศษไพบูลย์ หม่อมเจ้าไอยเรศ รวิกุล  ปรมะ อิ่มอโนทัย โบตั๋น  พริมา พันธุ์เจริญ หม่อมเจ้าอุบลแก้ว รวิกุล  อมลรดา ไชยเดช พระเจ้าบรมวงศ์เธอ พระองค์เจ้าทองพันชั่งรวิกุล  ชาตโยดม หิรัณยัษฐิติ หม่อมพวงนาค รวิกุล ณ อยุธยา พิจิตรา สิริเวชชะพันธ์ หม่อมแสงจันทร์ รวิกุล ณ อยุธยา  อาภาศิริ นิติพน หม่อมพิกุล รวิกุล ณ อยุธยา  สรวงสุดา ลาวัณย์ประเสริฐ ตัวละคร  นักแสดงสมทบ เอื้อง วงศ์โกสุม  ขวัญฤดี กลมกล่อม เถ้าแก่เส็ง แซ่ลี้  ภาณุเดช วัฒนสุชาติ แม่ใหญ่ แซ่ลี้  สาวิตรี สามิภักดิ์ เม้ง  พงศธร จงวิลาศ เซียะ  ปวิช เวียงนนท์ อาหงวน  ปริญญ์ วิกรานต์ ฮั้ว  วริษฐ์ ทิพโกมุท ส้มลิ้ม  วิมลพันธ์ ชาลีจังหาญ จวน  จรรยา ธนาสว่างกุล หม่อมเจ้าราชาวดี  ลลินา ชูเอ็ทท์ สาธร  วงศ์วชิรา เพชรแก้ว หม่อมเจ้าเกดโกมล รวิกุล  น้ำหนึ่ง สุทธิเดชานัย ตัวละคร  นักแสดงรับเชิญ สาละ วงศ์โกสุม  ปาริธ ทิมทอง ร้อยโท โกสนชาญยุทธ วงศ์โกสุม  วรฤทธิ์ เฟื่องอารมย์ เจ้าสัวหม่า  ศานติ สันติเวชชกุล ปั้น / หม่อมปั้น รวิกุล ณ อยุธยา (ตอนมโน)  ปาจรีย์ ณ นคร หลวงนาครพิทักษ์  สิรคุปต์ เมทะนี พลตรี พระยาราชไกรสีห์สงคราม  สมภพ เบญจาธิกุลโจนาธาน  ปีเตอร์ ธูนสตระ มาดามโรส  พัชราวรรณ เชเฟอร์ จำปา  พรพรรณ ฤกษ์อัตการ เสมอ  ต่อตระกูล จันทิมา แม่ของเทียน  สุชาดา พูนพัฒนสุข แอนดี้  คณิน สแตนลีย์ หม่อมราชวงศ์ปัทมาศวรรย์ รวิกุล  ด.ญ.อณิกา ทอมลินสัน สร้อยสะบันงา วงศ์โกสุม (ตอนเด็ก)  ด.ญ.ปารย์ชนก ผ่านสำแดง เทียน แซ่ลี้ (ตอนเด็ก)  ด.ช.ธัณย์ญกรณ์ กัลยาวุฒิพงศ์
# อำเภอคาซูโนะ
อำเภอคาซูโนะ  เป็นอำเภอในจังหวัดอากิตะ ประเทศญี่ปุ่น อำเภอคาซูโนะมีประชากรประมาณ 5,749 คน (ณ เดือนมิถุนายน 2013) มีพื้นที่ 201.95 ตารางกิโลเมตร อําเภอนี้ประกอบด้วยเมืองโคซากะเพียงเมืองเดียว ในอดีตนครคาซูโนะทั้งหมดเคยเป็นส่วนหนึ่งของอำเภอคาซูโนะ

 เมืองและหมู่บ้าน 
 โคซากะ
# โทนส์แอนด์ไอ
โทนี วัตสัน  หรือรู้จักในชื่อ โทนส์แอนด์ไอ (Tones and I) เป็นนักร้อง นักแต่งเพลง โปรดิวเซอร์เพลง ชาวออสเตรเลีย แจ้งเกิดจากซิงเกิล "Dance Monkey" (พฤษภาคม 2019) ที่ขึ้นอันดับ 1 มากกว่า 30 ประเทศทั่วโลก รวมถึงในออสเตรเลีย เมื่อเดือนพฤศจิกายน ค.ศ. 2019 ได้ทำลายสถิติบนชาร์ตแอเรีย (ARIA Charts) โดยการเป็นซิงเกิลอันดับ 1 ยาวนานที่สุด ด้วยจำนวน 16 อาทิตย์ จากข้อมูลกลางเดือนมกราคม 2020 ซิงเกิล "Dance Monkey" อยู่ที่อันดับ 1 ในสัปดาห์สุดท้าย คือสัปดาห์ที่ 24 ทำลายสถิติของเพลง "White Christmas" ของบิง คอสบี ที่ครองอันดับ 1 นาน 22 อาทิตย์ เมื่อปี 1943 "Dance Monkey" ได้รับรางวัลแผ่นเสียงทองคำขาว 16 แผ่นจากแอเรีย โดยมียอดขายมากกว่า 1,120,000 ชุด ณ กลางปี 2021

โทนส์แอนด์ไอเป็นศิลปินที่ได้รับรางวัลมากที่สุดในงานมอบรางวัล  แอเรียมิวสิกอะวอดส์ 2019 โดยได้รับ 4 รางวัล จากที่เข้าชิง 8 สาขา เธอออกอีพีชุด The Kids Are Coming เมื่อวันที่  30 สิงหาคม 2019 โดยขึ้นอันดับสูงสุดที่อันดับ 3 ในออสเตรเลีย และติดในสิบอันดับแรกในหลายประเทศ เธอมีผลงานอัลบัมแรกชื่อชุด Welcome to the Madhouse ออกวางขายทางแบดแบตช์เมื่อวันที่ 16 กรกฎาคม 2021 เปิดตัวที่อันดับ 1 บนแอเรียอัลบัมส์ชาร์ต มีซิงเกิลเปิดตัวชื่อ "Fly Away" ขึ้นชาร์ตอันดับ 4 ในออสเตรเลียและอันดับ 11 ในสหราชอาณาจักร
# สโมสรวอลเลย์บอลชายนครราชสีมา ในฤดูกาล 2018–19
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2561–62

 รายชื่อผู้เล่น ฤดูกาล 2018–19 

 รายชื่อผู้เล่น หมายเลขผู้เล่นตำแหน่งส่วนสูง (ม.) วันเกิด  1   ไกรสร ศรีทร ตัวรับอิสระ 1.70  2   ชินกฤต พัชรกีรติ ตัวบล็อกกลาง  1.88  3   วันชัย ทัพวิเศษ 15px ตัวตบหัวเสา  1.85  4   คมสัน พูลสังข์ ตัวบล็อกกลาง  1.85  5   สุพพัต กันวิหค ตัวตบตรงข้ามหัวเสา  1.90  6   พาโบล เฟร์นันโด เซอร์เครา ตัวตบหัวเสา  1.91   7   ยุรนันท์ บัวแดง ตัวตบหัวเสา  1.86 8  ดีปติ โรเมชตัวตบหัวเสา  1.89  9   นันทสุฒิ แตงกระโทก บอลเร็ว  1.90  10   อนุชา ปิ่นสุวรรณ ตัวเซต 1.80  11   ธนโชติ ทองด้วง ตัวรับอิสระ  1.78  12    รีวัน นูร์มูลกี ตัวตบตรงข้ามหัวเสา  1.94  14   ธนภัทร เจริญสุข ตัวรับอิสระ  1.74  16   จักรกฤษณ์ จันดาหัวดง ตัวตบหัวเสา  1.83  17   สราญจิต เจริญสุข ตัวเซต  1.81  18   ดักลาส บูเอโน ตัวตบหัวเสา  1.92  19   วุฒิชัย สุขศาลา ตัวบล็อกกลาง  2.20  21   บุญญฤทธิ์ วงศ์ธร ตัวเซต  1.84  22   กิตตินนท์ นามขุนทด ตัวบล็อกกลาง  1.88 

 ผู้เล่นต่างชาติ 
 <span style="color:Black">ประเทศ <span style="color:Black">ผู้เล่น <span style="color:Black">ไทยแลนด์ลีก <span style="color:Black">เลก 1 <span style="color:Black">เลก 2 บราซิลปาโบล เฟร์นันดู  colspan="1"  บราซิลดักลาส บูเอโน  ศรีลังกาดีปติ โรเมช colspan="1"  

 การแข่งขันไทยแลนด์ลีก 2018–19 
 ตารางคะแนน 
 ผ่านเข้ารอบรอบสุดท้าย หมดสิทธิ์เข้าแข่งขันในดิวิชัน 1

|}

 เลกแรก 
 ผลการแข่งขัน 
 สัปดาห์ที่ 1 
สนามแข่งขัน: อาคารสนามกีฬาอเนกประสงค์ เทศบาลเมืองชลบุรี, จังหวัดชลบุรี

|}

 สัปดาห์ที่ 2 
สนามแข่งขัน: ลิปตพัลลภฮอลล์, จังหวัดนครราชสีมา

|}

 สัปดาห์ที่ 3 
สนามแข่งขัน: ลิปตพัลลภฮอลล์, จังหวัดนครราชสีมา

|}

 สัปดาห์ที่ 4 
สนามแข่งขัน: เอ็มซีซีฮอลล์ เดอะมอลล์บางกะปิ, กรุงเทพมหานคร

|}

 สัปดาห์ที่ 5 
สนามแข่งขัน: เอ็มซีซีฮอลล์ เดอะมอลล์บางกะปิ, กรุงเทพมหานคร

|}

 สัปดาห์ที่ 6 
สนามแข่งขัน: ศูนย์ประชุมและแสดงสินค้านานาชาติขอนแก่น (KICE), จังหวัดขอนแก่น

|}

 สัปดาห์ที่ 7 
สนามแข่งขัน: ศูนย์ประชุมและแสดงสินค้านานาชาติขอนแก่น (KICE), จังหวัดขอนแก่น

|}

 เลกสอง 
 ผลการแข่งขัน 
 สัปดาห์ที่ 8 
สนามแข่งขัน: ศูนย์ประชุมและแสดงสินค้านานาชาติขอนแก่น (KICE), จังหวัดขอนแก่น

|}

 สัปดาห์ที่ 9 
สนามแข่งขัน: เอ็มซีซีฮอลล์ เดอะมอลล์ งามวงศ์วาน, จังหวัดนนทบุรี

|}

 สัปดาห์ที่ 10 
สนามแข่งขัน: เอ็มซีซีฮอลล์ เดอะมอลล์ งามวงศ์วาน, จังหวัดนนทบุรี

|}

 สัปดาห์ที่ 11 
สนามแข่งขัน: เอ็มซีซีฮอลล์ เดอะมอลล์ นครราชสีมา, จังหวัดนครราชสีมา

|}

 สัปดาห์ที่ 12 
สนามแข่งขัน: เอ็มซีซีฮอลล์ เดอะมอลล์ นครราชสีมา, จังหวัดนครราชสีมา

|}

 สัปดาห์ที่ 13 
สนามแข่งขัน: อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น), กรุงเทพมหานคร

|}

 สัปดาห์ที่ 14 
สนามแข่งขัน: อาคารกีฬาเวสน์ 1 ศูนย์เยาวชนกรุงเทพมหานคร (ไทย-ญี่ปุ่น), กรุงเทพมหานคร

|}

 รอบสุดท้าย 
 รอบรองชนะเลิศ 

|}

 รอบชิงอันดับที่ 3 

|}

 ผลการแข่งขันประจำฤดูกาล 
 อันดับที่ 4 วอลเลย์บอลชายไทยแลนด์ลีก 2018–19  นครราชสีมา 
 รางวัลบุคคล 

ตัวตบหัวเสายอดเยี่ยม
 โดกลัส บูเอนู
ตัวเซตยอดเยี่ยม
 สราญจิต เจริญสุข

61–62
นครราชสีมา
นครราชสีมา
นครราชสีมา
# สควอช (กีฬา)
สควอช  เป็นเกมกีฬาชนิดหนึ่งซึ่งใช้ไม้แร็กเกตและลูกสควอช เล่นโดยผู้เล่นสองคนในสนามผนัง 4 ด้าน ลูกที่ใช้เป็นลูกยางกลวงขนาดเล็ก ผู้เล่นสลับกันตีลูกบอลด้วยไม้แร็กเกตบนพื้นผิวที่เล่นได้ของผนังทั้ง 4 ด้านของสนาม วัตถุประสงค์ของการแข่งขันคือการตีลูกบอลในลักษณะที่ไม่ให้ผู้เล่นฝ่ายตรงข้ามสามารถตีลูกกลับที่ถูกต้องได้ มีผู้คนประมาณ 20 ล้านคนที่เล่นสควอชเป็นประจำทั่วโลกในกว่า 185 ประเทศ กีฬาสควอชมีหน่วยงานกำกับดูแลคือ สหพันธ์กีฬาสควอชโลก (World Squash Federation, WSF) ที่ได้รับการยอมรับจากคณะกรรมการโอลิมปิกสากล (ไอโอซี) แต่กีฬายังไม่ได้เป็นส่วนหนึ่งของกีฬาโอลิมปิกเกมส์แม้จะมีการเสนอผลักดันหลายครั้ง และยังมีความพยายามร่วมกันสนับสนุนส่งเสริมให้เป็นกีฬาในโอลิมปิกในอนาคต สมาคมกีฬาสควอชอาชีพ (Professional Squash Association, PSA) เป็นผู้ดำเนินการจัดการแข่งขันในระดับอาชีพ กีฬาชนิดนี้ไม่ค่อยถูกเรียกว่า "สควอชแร็กเกต" แล้ว เพื่อแยกตัวออกไม่ให้สับสนกับกีฬาที่เกี่ยวข้องกับแร็กเกต (หรือเรียกว่า "ฮาร์ดแร็กเกต") 

 ระเบียงภาพ
# สโมสรวอลเลย์บอลชายนครราชสีมา ในฤดูกาล 2020–21
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2563 – พ.ศ. 2564

 รายชื่อผู้เล่นฤดูกาล 2020-21 

 รายชื่อผู้เล่น หมายเลขผู้เล่นตำแหน่งส่วนสูง (ม.) วันเกิด  1   ณรงค์ฤทธิ์ จันทสิงห์ ตัวรับอิสระ  1.61  2   ชาญชัย จงฟุ้งกลาง  ตัวบล็อกกลาง  1.90   3   วันชัย ทัพวิเศษ 15px ตัวตบหัวเสา  1.85  4   จานิตา สุรัธ ตัวตบตรงข้ามหัวเสา  1.90  5   มอหหมัด เชนจัง ตัวตบหัวเสา  1.94  8   พีระยุทธ เพ็ชรพูล ตัวบล็อกกลาง  1.90   9   นันทวุฒิ แตงกระโทก บอลเร็ว  1.90  10   บุญญฤทธิ์ วงศ์ธร ตัวเซต  1.84  12    กิตติพงษ์ สุขศาลา  ตัวบล็อกกลาง  2.04  13    จิรวัฒน์ ทำทอง  ตัวตบตรงข้ามหัวเสา   1.85  14   ธนภัทร เจริญสุข ตัวรับอิสระ  1.74  16   พงษ์พิสิทธิ์ ชาติต้องสู้ ตัวบล็อกกลาง  1.92  17   สราญจิต เจริญสุข ตัวเซต  1.80  18  ไอมัล ขาน ตัวตบตรงข้ามหัวเสา  2.04 19   ธนัสถ์ บำรุงภักดี ตัวตบหัวเสา  1.92  20   ยุทธนา ทั่งทอง ตัวตบหัวเสา  1.88  21   เอกภพ นามวิจิตร ตัวเซต  1.80  22   ธนโชติ ทองด้วง ตัวรับอิสระ  1.78  25   จักรกฤษณ์ จันดาหัวดง ตัวตบหัวเสา  1.83 

 ผู้เล่นต่างชาติ 
 <span style="color:Black">ประเทศ <span style="color:Black">ผู้เล่น <span style="color:Black">ไทยแลนด์ลีก <span style="color:Black">เลก 1 <span style="color:Black">เลก 2 ปากีสถานไอมัล ขาน  ศรีลังกาจานิตา สุรัต  

 การแข่งขันไทยแลนด์ลีก 2020-21 

 เลกแรก 
 ตารางคะแนน 
 ผ่านเข้าสู่เลกสอง หมดสิทธิ์เข้าแข่งขันในไทยแลนด์ลีก

|}

 ผลการแข่งขัน 
 สัปดาห์ที่ 1 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 2 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 3 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 4 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 5 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 6 
 สนามแข่งขัน: อาคารกีฬานิมิบุตร กรุงเทพมหานคร

|}

 เลกสอง 
 ตารางคะแนน 
 ผ่านเข้าสรอบสุดท้าย

|}

 ผลการแข่งขัน 
 สัปดาห์ที่ 7 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 8 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 9 
 สนามแข่งขัน: อาคารกีฬานิมิบุตร กรุงเทพมหานคร

|}

 สัปดาห์ที่ 10 
 สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 รอบสุดท้าย 
 ตารางคะแนน 

|}

 ผลการแข่งขัน 
สัปดาห์ที่ 11
สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

สัปดาห์ที่ 12
สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 ผลการแข่งขันประจำฤดูกาล 
 ชนะเลิศวอลเลย์บอลชายไทยแลนด์ลีก 2020-21   นครราชสีมา   ชนะเลิศสมัยที่ 7
 รางวัลบุคคล 

ผู้เล่นทรงคุณค่า
 จานิตา สุรัต 
ตัวตบหัวเสายอดเยี่ยม
 วันชัย ทัพวิเศษ
ตัวบล็อกกลางยอดเยี่ยม
 กิตติพงษ์ สุขศาลา
ตัวรับอิสระยอดเยี่ยม
 ธนภัทร เจริญสุข

63-64
นครราชสีมา
นครราชสีมา
นครราชสีมา
# สโมสรวอลเลย์บอลชายนครราชสีมา ในฤดูกาล 2020
การแข่งขันวอลเลย์บอลของสโมสรวอลเลย์บอลชายนครราชสีมา ประจำปี พ.ศ. 2563

 รายชื่อผู้เล่นฤดูกาล 2020-21 

 รายชื่อผู้เล่น หมายเลขผู้เล่นตำแหน่งส่วนสูง (ม.) วันเกิด  2   คมสัน พูลสังข์ ตัวบล็อกกลาง  1.85  3   วันชัย ทัพวิเศษ 15px ตัวตบหัวเสา  1.85  4   จานิตา สุรัธ ตัวตบตรงข้ามหัวเสา  1.90  6   พงษ์ศิริ สว่างศรีตัวตบตรงข้ามหัวเสา  1.86  7   ยุรนันท์ บัวแดง ตัวตบหัวเสา  1.86 8  ไอมัล ขาน ตัวตบหัวเสา  2.04 9   นันทวุฒิ แตงกระโทก บอลเร็ว  1.90  10   อนุชา ปิ่นสุวรรณ ตัวเซต 1.80  11   ธนโชติ ทองด้วง ตัวรับอิสระ  1.78  12    กิตติพงษ์ สุขศาลา  ตัวบล็อกกลาง  2.04  13    จิรวัฒน์ ทำทอง  ตัวตบตรงข้ามหัวเสา   1.85  14   ธนภัทร เจริญสุข ตัวรับอิสระ  1.74  15   จตุพล ดุจมยูร ตัวตบหัวเสา  1.90  16   จักรกฤษณ์ จันดาหัวดง ตัวตบหัวเสา  1.83  17   สราญจิต เจริญสุข ตัวเซต  1.81  18   วุฒิชัย สุขศาลา ตัวบล็อกกลาง  2.20  19  พงษ์พิสิทธิ์ ชาติต้องสู้ ตัวบล็อกกลาง  1.92  21   บุญญฤทธิ์ วงศ์ธร ตัวเซต  1.84 

 ผู้เล่นต่างชาติ 
 <span style="color:Black">ประเทศ <span style="color:Black">ผู้เล่น <span style="color:Black">ไทยแลนด์ลีก <span style="color:Black">เลก 1 <span style="color:Black">เลก 2 ปากีสถานไอมัล ขาน  ศรีลังกาจานิตา สุรัต  

 การแข่งขันไทยแลนด์ลีก 2020 

 เลกแรก 
 ตารางคะแนน 

 ผ่านเข้าสู่เลกสอง หมดสิทธิ์เข้าแข่งขันในเลกสองและไทยแลนด์ลีก

|}

 ผลการแข่งขัน 
 สัปดาห์ที่ 1 
 สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 สัปดาห์ที่ 2 
 สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 สัปดาห์ที่ 3 
 สนามแข่งขัน: เอ็มซีซีฮอลล์ เดอะมอลล์ โคราช จังหวัดนครราชสีมา

|}

 สัปดาห์ที่ 4 
 สนามแข่งขัน: เอ็มซีซีฮอลล์ เดอะมอลล์ โคราช จังหวัดนครราชสีมา

|}

 สัปดาห์ที่ 5 
 สนามแข่งขัน: อาคารกรีฑาในร่ม ศูนย์กีฬาแห่งชาติภาคตะวันออก จังหวัดชลบุรี

|}

 เลกสอง 
 ตารางคะแนน 
 ผ่านเข้ารอบรอบสุดท้าย หมดสิทธิ์เข้าแข่งขันในไทยแลนด์ลีก

|}

 ผลการแข่งขัน 
 สัปดาห์ที่ 6 
 สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 สัปดาห์ที่ 7 
 สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 สัปดาห์ที่ 8 
สนามแข่งขัน : เอ็มซีซีฮอลล์ เดอะมอลล์ บางกะปิ กรุงเทพมหานคร
25}}

|}

 สัปดาห์ที่ 9 
 สนามแข่งขัน: เอ็มซีซีฮอลล์ เดอะมอลล์ โคราช จังหวัดนครราชสีมา

|}

 รอบสุดท้าย 
 ตารางคะแนน 

|}

 ผลการแข่งขัน 
 สัปดาห์ที่ 10 
สนามแข่งขัน : เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 สัปดาห์ที่ 11 
สนามแข่งขัน: เอ็มซีซีฮอลล์ เดอะมอลล์ บางกะปิ กรุงเทพมหานคร

|}

 ผลการแข่งขันประจำฤดูกาล 
 ชนะเลิศวอลเลย์บอลชายไทยแลนด์ลีก 2020  นครราชสีมา   ชนะเลิศสมัยที่ 6
 รางวัลบุคคล 

ผู้เล่นทรงคุณค่า
 วันชัย ทัพวิเศษ
ตัวตบหัวเสายอดเยี่ยม
 วันชัย ทัพวิเศษ
ตัวตบตรงข้ามยอดเยี่ยม
 จานิตา สุรัต
ตัวรับอิสระยอดเยี่ยม
 ธนภัทร เจริญสุข

63
นครราชสีมา
นครราชสีมา
# อังเนียตา เฟ็ลต์สกูก
อังเนียตา เฟ็ลต์สกูก (,) เกิดเมื่อวันที่ 5 เมษายน ค.ศ. 1950 เป็นนักร้อง นักแต่งเพลง นักดนตรี และนักแสดงชาวสวีเดน เริ่มประสบความสำเร็จในสวีเดนเมื่อออกอัลบั้มชุดแรกของตัวเองเมื่อ ค.ศ. 1968 และต่อมาประสบความสำเร็จระดับนานาชาติในคริสต์ทศวรรษ 1970 จากการเป็นสมาชิกวงป็อปที่ชื่อแอ็บบา วงมียอดขายอัลบัมและซิงเกิ้ลมากกว่า 180 ล้านชุดทั่วโลก ถือเป็นหนึ่งในศิลปินที่มียอดขายมากที่สุดในประวัติศาสตร์

หลังจากแอ็บบาแยกวงอย่างไม่เป็นทางการในเดือนธันวาคม 1982 เฟ็ลต์สกูกได้ออกมาเป็นศิลปินเดี่ยวนานทศวรรษ ออกสามอัลบัมและแสดงนำในภาพยนตร์ ในยุคคริสต์ทศวรรษ 1990 เธอเงียบหายไปจากสาธารณชน และย้ายถิ่นฐาน มาอยู่ที่เอเกเรอ 

หลังจากหยุดทำเพลงมาร่วม 16 ปี จึงออกอัลบัมใหม่ที่ชื่อ My Colouring Book ในปี 2004Midgley, Dominic (13 June 2016) Will reclusive Abba star Agnetha Fältskog agree to a £20m comeback? Express.co.uk. Retrieved in 20 December 2017.Abba's Agnetha Fältskog is causing a stir – with her first album in nine years Theguardian.com. Retrieved in 20 December 2017. เธอกลับมาอีกครั้งในปี 2013 กับอัลบัม A ถือเป็นอัลบัมเดี่ยวที่ประสบความสำเร็จที่สุดของเธอบนชาร์ตในสหราชอาณาจักร ภายหลังแอ็บบาได้กลับมารวมตัวกันใหม่ เธอจึงกลับมาเป็นสมาชิกวงอีกครั้ง
# เยเลนา โอซีโปวา (นักเคลื่อนไหว)
เยเลนา โอซีโปวา (Yelena Osipova; เกิดปี 1945) เป็นศิลปินและนักกิจกรรมทางสังคมจากเซนต์ปีเตอส์เบิร์กEcho of Moscow: Художницу-пенсионера с антивоенными плакатами обругали в день Победы в Петербурге. 11 May 2017 พ่อแม่ของเธอเป็นผู้รอดชีวิตจากการล้อมเลนินกราด

โอซีโปวาเป็นที่รู้จักจากการเข้าร่วมการประท้วงที่เธอมีป้ายประท้วงของตัวเองไปด้วยเสมอ ภาพวาดบนป้ยประท้วงและงานศิลปะของเธอมีรูปแบบทางศิลปะที่เป็นเอกลักษณ์ นุ่มนวล และไหล (gentle and fluid) แต่ยังแข็งแกร่ง (bold) และบางครั้งดูเหมือนการ์ตูน เธอมักวาดภาพแสดงความน่ากลัวดุจผี (ghostly horrors) จากความรุนแรงที่รัฐกาอ หนึ่งในงานจัดแสดงของเธอมีคำอธิบายไว้ว่า "ห้องใน้ดินแสดนสบายที่มีแต่ภาพที่ไม่เป็นที่น่าอภิรมย์" (cozy basement with uncomfortable images) หนึ่งในผลงานที่จัดแสดงของเธอเป็นโปสเตอร์แสดงภาพมารดาอุ้มทารกที่เสียชีวิต ภาพเขียนดังกล่าวเกี่ยวกับเด็กชายชาวทาจิกชื่อยูมาลารี นาซารอฟ (Umarali Nazarov) ผู้เสียชีวิตในเมืองเซนต์ปีเตอส์เบิร์กหลังถูกบังคับให้แยกออกมาจากมารดาhttps://therussianreader.com/tag/yelena-osipova/ นอกจากนี้ยังมีผลงานที่แสดงภาพเกี่ยวกับการบุกยึดโรงเรียนเบสลัน

ในวันที่ 2 มีนาคม 2022 โอซีโปวาเป็นหนึ่งในผู้ที่ถูกจับกุมในเซนต์ปีเตอส์เบิร์กจากการประท้วงต่อต้ายการรุกรานบูเครนโดยรัสเซีย ฟุตเทจแสดงการจับกุมของเธอถูกส่งต่อไปทั่วในโลกออนไลน์